Harkovan alue
Harkovan alue () on hallinnollinen alue Ukrainan itäosassa. Alue on 2,7 miljoonalla asukkaallaan Ukrainan neljänneksi väkirikkain alue. Siellä asui 6,0 prosenttia Ukrainan väestöstä (2013). Pinta-alansa (31 418 km, eli 5,2 % Ukrainan pinta-alasta) puolesta se on maansa 4. suurin alue.
Holosijivin piiri
Holosijivin piiri (, ) on yksi Kiovan kaupungin kymmenestä hallinnollisesta piiristä Ukrainassa. Sen pinta-ala on 156,2 neliökilometriä ja väkiluku 213 000 asukasta. Vuonna 2001 perustettu Holosijivin piiri perustuu alueellisesti entiseen Moskovan piiriin, joka oli perustettu 1921. Se on eteläisin Kiovan piireistä. Pohjoisessa piirin alue liittyy Kiovan pääkadun H’reštšatykin eteläpäähän, josta piiri ulottautuu etelään Dneprin länsirantaa seuraten.